- देखहीं गै, केहन जुलुम भऽ रहल छै । रधिया आइ बरसाइत पूजऽ एलै हेँ ।
 - जा. . . एहनो कतौ भेलैए । विधवा कतौ बड़साइत पुजलकैए ।
 - गै रधिया । लाज-शरम नै छौ । पहिरने छें उजरा साड़ी आ चललें बड़साइत पुजऽ ।
 - यै काकी, बाबी, भौजी, हम किए नै पूजि सकै छी ? विधवा छी ताहिसँ की? लोक बड़साइत पूजै छै पतिक दीर्घायु हेबाक लेल । हमहूँ तेँ पूजै छी ।
 - मुदा तोहर पति तँ मुइल छौ ।
 - यै काकी अपन पतिसँ हम बड प्रेम करै छी । ओ हुनक स्वर्गक जिनगी दीर्घ होइ आ यमरामक कृपा रहै हुनकापर तेँ हम पूजब । अहाँ सब तँ हुनका जीबैत धरि पूजब मुदा हम अपन जिनगी भरि । 